Mænd er i dagens Danmark undertrykt; så er det sagt. Danmark sejler i en pøl af mandehad, hvor et væld af organisationer og feministiske debattører, der har til formål at favorisere kvinder, stædigt holder fast i denne ulidelige tilstand.

Når kvindernes internationale kampdag rammer landet i morgen, er det igen tid til at læse og høre om, hvor undertrykt kvinder er. Hvor meget sexisme, de skal finde sig i. Og hvor underrepræsenteret de er i virksomhedernes bestyrelser. Men der er langt større problemer at tage fat i.

BLÅ BOG Per Micki Christensen





Er hf-studerende og 28 år.

Har arbejdet som fængselsbetjent i fem år på Anstalten ved Herstedvester.

Har en merkantil grunduddannelse og startede egen mindre virksomhed som 16-årig.

Vi har et samfund, som taber de allersvageste på gulvet. Indignerede og stærke organisationer som Dansk Kvindesamfund, Kvinderådet og endda Kvinfo negligerer de mest reelle og vigtigste problemstillinger under dække af, at de arbejder for ligestilling mellem de to køn.

Tre ud af fire selvmord begås af mænd. Fire ud af fem af de hjemløse er mænd. Ni ud af ti af de fængselsindsatte er mænd. Ifølge de seneste tal fra Danmarks Statistik lever mænd mere end fire år kortere end kvinder, og mænd er overrepræsenteret i de fysisk nedslidende jobs, som ydermere er skyld i en dårlig alderdom.

Også på den juridiske side er mænd i den grad undertrykt. Mænd er tvunget i værnepligt og kan ende bag tremmer, hvis de nægter. Mænd har ret til en til hån grænsende lille andel af barselsorloven og taber langt de fleste sager om forældreret og samvær med deres børn. Mænd har ikke ret til at fravælge et uønsket barn. Og der findes særlig lovgivning til kvindekrisecentre, alt imens mændene er overladt til sig selv.

På universiteterne bliver mænd frasorteret til fordel for kvinder via særlige bonusordninger og forskerpuljer målrettet kvinder Per Micki Christensen

På universiteterne bliver mænd frasorteret til fordel for kvinder via særlige bonusordninger og forskerpuljer målrettet kvinder. En underminering af det faglige fundament, der ellers burde støtte et oplyst samfund og ligge til grund for enhver ansættelsesprocedure.

Der bliver lavet særlige retningslinjer for mandlige pædagoger, som skal leve med en uværdig mistænkeliggørelse, der kan ende i sager som den, vi så med pædagogen Malthe, der blev fængslet i USA på baggrund af falske anklager.

Oven i købet viser en ny undersøgelse, som DR har lavet, at kvinder bliver tildelt op til fem gange så mange midler fra staten til at komme sig over kriser i livet.

Alt dette sammenholdt med, at mænd også er overrepræsenteret i misbrugsstatistikkerne, må da vække tanker til eftertanke.

Men alligevel er fokus stadig rettet mod myten om de underbetalte kvinder på arbejdsmarkedet. En myte, der endelig blev punkteret, da World Economic Forum udkom med deres ligestillingsrapport fra 2014. En rapport, der viste, at mænd i Danmark i gennemsnit tjener 2 procent mindre end kvinder.

Hvis man skal måle et demokrati på dets evne til at værne om samfundets svageste, er Danmark et udemokratisk og feminiseret land Per Micki Christensen

Danmark er det eneste land i verden, hvor kvinder tjener mere end mænd. På trods af det kan man stadig med jævne mellemrum læse indlæg fra de kvindelige favoriserings-aktører med løse påstande om, at kvinder tjener 10-20 procent mindre end de danske mænd – hvilket selvfølgelig kun kan skyldes det onde patriarkats undertrykkelse af den kvindelige intelligens.